Estonian Voices

pisi|Estonian Voicese eestvedaja on Kadri Voorand
Estonian Voices on a cappella muusikat viljelev eesti vokaalansambel. Ansambel asutati 2010. aastal.http://www.muusika.ee/ansamblid/estonian-voices.html (vaadatud 09.08.2016)

Mitme auhinnaga pärjatud Estonian Voices on eksperimenteerimislembene vokaalsekstett, kelle kunstiline juht ja peamine arranžeerija on Kadri Voorand. Nende ampluaa hõlmab jazzi, klassikalist muusikat ja folki ning repertuaar koosneb nii originaalloomingust kui ka rahvamuusikast, teiste hulgas isegi paarist pop-hitist.

Ansambli nutikas stiil lõimib mängulisust absoluutse tehnilise meisterlikkusega, mida ühendavad kelmikas naeratus ja hurmav annus vokaalset helikunsti.

Ajalugu
Vokaalansambel Estonian Voices sündis Jazzkaare ja Euroopa kultuuripealinn Tallinn 2011 algatusel eriprojekti raames koostöös vokaalansambli M-Pacti solisti ja arranžeerija Britt Quentiniga. Algkoosseisu kuulus viis liiget: Kadri Voorand, Mirjam Dede, Mikk Dede, Ott Kartau ja Ott Kask.Estonian Voices kutsub kõiki sünnipäevale. Postimees/Kultuur. 07.05.2020.

Ansambel astus esimest korda lavale 2011. aastal festivalil Jõulujazz. Edukale avakontserdile järgnesid esinemised mitmel pool Eestis, aga ka ringreisid Saksamaal, Venemaal, Rootsis, Šveitsis, Soomes, Lätis, Leedus ja Hiinas. Koostööd on tehtud Estonian Dream Big Bandiga, jazz-vokalisti Datevik Hovanesianiga ja M-Pacti endise kunstilise juhi Britt Quentiniga.

2013. aastal andis Estonian Voices jõulukontserdi koos vokaalansambliga New York Voices.

2016. aastal esineti Jõulujazzil koos vokaalsekstetiga Take 6.

Estonian Voices on esinenud ka ühena peaesinejatest London A Cappella Festivalil, andes festivali avakontserdi.

Koosseis
Ansambel esineb tavaliselt sekstetina.

Ansamblis on kaasa teinud:
 Kadri Voorand – alt (algkoosseisust)
 Mikk Dede – tenor (algkoosseisust)
 Mirjam Dede – sopran (algkoosseisust)
 Ott Kartau (oli algkoosseisus)
 Ott Kask (oli algkoosseisus)
 Aare Külama – bass
 Maria Väli – sopran
 Rasmus Erismaa – bariton (alates 2015)
 Arno Tamm – bariton (kuni 2015)
 Kaisa Lillepuu – sopran (ajutiselt 2018)

Diskograafia
"Ole hea" (2014. aasta album)
 Hey Mr Bubble
 Ja jahtund süda jäta ilmale
 Cantaloupe Island
 Forgotten Garden
 Tüli
 Oota head meest
 N’anga nala
 Ole hea
 Tokyo Blues
 Spinning Wheel
 Little Love Songs
 Merel
 Kõik, mis sa teed, tee praegu
 Eriline

"Taat läks lolliks" (2018. aasta album)
 Mul pole vastu uikajat
 Neljapäeva labajalg
 Siidilipp ja hõbepurjed
 Kiigelaul
 Mis sina, sitikas, sirised?
 Ära löö noorikut
 Kiara
 Laulumängud Haljala kihelkonnast
 Peigmees, miks mind maha jätsid?
 Kui mina hakkan laulemaie
 Taat läks lolliks
 Kättemaks
 Kauges külas

"Kallimale" (2024. aasta album)
 When The Sun
 Kallimale, kallimale
 Veere, veere, päevakene
 Ma ootan su ära
 Hope Never Dies
 Naba
 Ma soovin
 Korduv, uus
 Was I
 Isale
 Mmmlalallaa
 I Stopped Time
 When Time Has Stopped

Tunnustus
 2015 – Eesti parim džässialbum – "Ole hea"
 2016 – Eesti parim džässiartist
 2019 – Eesti parim džässialbum – "Taat läks lolliks"
 2025 – Eesti parim džässialbum – "Kallimale"

Viited

Välislingid
 Ansamblist muusika.ee andmebaasis
 Ansambli koduleht
 Muusikanäiteid

Kategooria:Eesti ansamblid
Kategooria:2010. aasta Eestis
Kategooria:2010. aasta muusikas